JOSEP HUGUET Conseller de Comerç, Consum i Turisme "Si no hi ha Estatut, el pla B d'ERC és que s'acaba la legislatura i prou" 1. ERC ha fet una aposta pel federalisme com a pas previ a la independència. Quins terminis es donen vostès per posar a prova el federalisme a Espanya? El problema no és quant de temps pugui esperar ERC, sinó com responen a Espanya. La nostra aposta és un test als demòcrates espanyols, un examen que té una repercussió clara a Catalunya: si el test s'aprova no hi perdem res, perquè és més fàcil sortir del federalisme cap a la independència que no pas d'aquesta miserable autonomia. Però un test suspès provoca immediatament a Catalunya un augment de la consciència a favor de la creació d'un estat propi. 2. Primera pregunta de l'examen: diputats d'ERC parlant en català al Congrés espanyol. Resultat, picabaralles amb Marín... Proves com les del plurilingüisme o l'estat plurinacional posen histèrica la gent de Madrid perquè poses a prova la seva intolerància i incapacitat d'admetre l'alteritat. Aquest test és necessari, perquè si no, hi ha una part del catalanisme que es diu federal, que podria anar mantenir un engany, perquè ells potser ho són, però els seus homòlegs encara ho han de demostrar. 3. Però quant de temps tenen per demostrar-ho? Els socialistes ja van governar abans que el PP i no van fer cap pas. No hi ha data límit, pots passar anys que sembla que no es mou res, però si fas polítiques correctes, per sota es va covant un procés que en qualsevol moment pot accelerar el canvi històric. I aquest procés comença a estar en marxa, prova d'això és que hi ha sectors que ja estan histèrics. 4. A què ha renunciat el PSC per poder presidir un Govern amb ERC? L'aparició d'aquest partit encapçalat per Francesc de Carreras marca un punt de ruptura entre les ales més espanyolistes del PSC, que tenien la gran esperança blanca en Maragall per enfonsar el catalanisme "barretinaire". Però resulta que no, perquè aquest Govern, globalment està defensant els interessos de Catalunya i s'enfronta quan cal al Govern d'Espanya. El PSC s'ha arriscat a què una fracció del seu electorat tingui temptacions de muntar alternatives o anar a fer el seguiment al PP. 5. Aquest partit el formen 16 persones, 16 vots menys a canvi d'una presidència… Hi ha més coses, en el moment que el PSC accepta un acord de Govern amb ERC, s'arrisca a un increment de tensions amb el PSOE. De fet, hi ha veus que diuen que el mateix Montilla va estar a punt de plegar perquè el PSOE no li acceptava els acords del Tinell. Per això crec que al PSC, amb totes les seves pegues, se li ha de reconèixer que no ho té fàcil. 6. I en què ha cedit ERC? Som independentistes, i hem hagut de fer un esforç de seny i de contenció precisament per aconseguir aquests mínims comuns amb el PSC. Si haguéssim anat a una confrontació amb el PSC posant-lo contra les cordes, s'hagués produït una divisió civil greu en dues parts, que és el que dóna la composició sociolingüística del país. Tots hem arriscat en aquesta operació. 7. L'objectiu Estatut i finançament en una legislatura és un d'aquests "riscos". Si no hi ha Estatut a Catalunya, el pla B del PSC és el peix al cove. I el d'ERC? N'hi ha d'haver, perquè si no, tot el país haurà fracassat. Si no hi ha Estatut, el pla B d'ERC és que s'acaba la legislatura i prou. S'han de convocar eleccions perquè el poble torni a parlar, perquè si el principal objectiu dels partits polítics catalans en les anteriors eleccions era l'Estatut i el finançament, haurem de passar comptes del fracàs amb el ciutadà. 8. Quan s'acaba la legislatura, immediatament? No ho sé, ja ho veurem, si triga una setmana, dues o un mes. 9. El PSC ha garantit a CiU que com a mínim, s'esperaran un any a convocar eleccions. I mentrestant, què? Miri'n, si no aconseguim a la primera un nou Estatut i un model de finançament millor, qui hagi de gestionar el país, durant un any o el temps que sigui, es trobarà en una situació bastant ingovernable, perquè aquest país en pocs anys s'ha convertit en un coll d'ampolla, més estret encara durant els anys de govern PP-CiU, que ens han fet perdre posicions econòmiques. No podem perdre temps. 10. La millora del finançament, per minsa que sigui, sembla estar garantida per Madrid, o això diu José Montilla. ERC no es conforma de moment amb el "peix al cove" del finançament? No, ens situaríem en un escenari deplorable per al país, perquè no és veritat que Catalunya pugui esperar més per tenir un nou Estatut, com diuen alguns que ara s'han demostrat molt abertzales. Però a més de Montilla, també hi ha hagut intents clars de dirigents i intel·lectuals orgànics de CiU de dir que, com que el finançament no val la pena, s'ha de negociar a banda de l'Estatut, per passar immediatament a dir que un Estatut sense finançament no val res, per tant, no cal que hi hagi Estatut. Totes dues bandes intenten repetir el peix al cove de Jordi Pujol, però a ERC partim de la premissa bàsica d'un Estatut amb finançament inclòs. 11. Per a ERC, la proposta de finançament del Govern és de màxims? És la proposta. Una proposta d'acord fiscal federal que és la que en aquests moments ha estat possible aconseguir. Hem arrossegat el PSC a posicions que li estan portant molts problemes a Madrid, perquè evidentment és una proposta rupturista. En qualsevol cas, per a ERC la proposta de màxims és la independència, però ara només tenim el 16% dels vots, i l'Estatut necessita 2/3 per ser aprovat. CiU i PSC, doncs, són determinants, ERC, no. 12. Aleshores ERC és un actor secundari? ERC va ser determinant per engegar el procés reformista, i avui l'equip dirigent d'ERC ja està amortitzat en la història. Hem complert la nostra responsabilitat, i ara són els dirigents del PSC i els de CiU els que han de demostrar si estan a l'altura de les circumstàncies i arriben a un acord per sumar 2/3 del Parlament. 13. ERC es presenta com a intermediària entre els dos partits majoritaris per afavorir acords. Això l'exclou de responsabilitats en cas de fracassar l'Estatut? Absolutament. Si l'Estatut fracassa a Catalunya, només serà culpa de CiU i PSC. És ERC qui fa 25 anys que demana nou finançament i un millor Estatut, i les altres forces s'hi han negat fins fa 2 anys. Ha estat gràcies al nostre paper clau al Parlament que s'ha engegat aquest procés de canvi, si no, aquí no s'hagués tocat res, no ens enganyem. 14. Qui en pot treure profit, que CiU no voti l'Estatut? CiU i els més reaccionaris del PSOE, i algun membre del PSC, es fan el joc mutu, perquè els sectors més partidistes i sectaris de CiU estan especulant amb un avançament d'eleccions per tal d'aprofitar les hores baixes de Maragall, per veure si encara poden respirar políticament. I això fa el joc a determinats sectors socialistes, encantats d'estalviar-se el problema de la crucifixió política que els espera si de Catalunya en surt un Estatut ben dotat i l'han de defensar a Madrid. 15. Pel que fa als costos electorals que tindria no tenir nou Estatut, a qui esquitxaria més? ERC ja ha fet la feina, i en aquest supòsit seran el PSC i CiU els qui hauran d'explicar a la seva gent per què no s'han posat d'acord, quan tota la població unànimement està reclamant un canvi en el finançament i un nou Estatut. Els electors ja decidiran qui governa, i la tria no es farà en funció del contingut de l'Estatut, sinó de la gestió, per tant, els partits poden deixar d'especular amb si l'Estatut és un punt més o si a l'oposició la seva aprovació els perjudicarà. A ERC ja ens poden demanar comptes del que calgui, perquè hem complert a bastament amb la nostra responsabilitat. 16. I un no a Madrid? A ERC el que passi a Madrid li és indiferent, és més, si ens tanquen la porta als morros, l'únic que pot passar aquí és que creixi el sentiment independentista, i això per a ERC no és gens negatiu. En canvi, per al PSC no és indiferent, perquè pot quedar crucificat, i en part també afecta CiU, perquè mai ha dit que sigui un partit independentista. 17. Si finalment l'Estatut surt de Catalunya, què es pot esperar, de Madrid? Som a l'inici d'una segona transició, i tothom s'ha de mullar a favor d'un acord que uneixi a la majoria social de Catalunya, i això implica que tots cedim una mica. Potser perdrem unes quantes batalles, però guanyarem la guerra final, perquè la situació de context democràtic, l'absència de possibilitat de cop militar i l'haver aconseguit involucrar el PSC ens dóna una força impressionant. Font: Tribuna Catalana 
Aquest es un p`a B per ERc o per Catalunya??? Per Catalunya si no hi ha estatut, arribarà l'hora d'exigir responsabilitats i no petites....
Llegeix bé l'entrevista, de bon rotllo. Hi diu que si no surt bé s'han de fer ambdues coses: exigir responsabilitats i acabar la legislatura. Ara bé, com a bon polític, n'Huguet afirma q ERC no hi tindria responsabilitats en un possible fracàs sinó que aquestes reacurien sobre PSOE i CiU... N'està segur sr. Huguet? 
Crec que he llegit perfecament la entrevista i per això em queixo.SI falla l'estatut el primer que ha de donar explicacions i a qui s'ha de demanar resoponsabilitats es a ERc i es més, crec que ERc als CiU no ten dret a demanr-nos ni l'hora.... i nosaltres a exigir que expliquin al poble Català que dimoni volien quan van decidir donar suport als socialistes per tirar endavant l'estatut i marginar-nos a canvi a nosaltres....
SI falla l'estatut el primer que ha de donar explicacions i a qui s'ha de demanar resoponsabilitats es a ERc Perquè? ERC té nomès 23 vots a Catalunya i 8 a Espanya. En cap dels dos casos és decissiva per a aprovar l'Estatut. Tal com diu n'Huguet, són el PSC i CiU els que són imprescidibles per a aprovar l'Estatut a Catalunya, i és el PSOE el que és imprescindible per a aprovar-lo a Madrid. Jo no exclouria de responsabilitat a ERC en cas de fracàs (ni a ICV ni al PP), però certament la part més grossa la tenen els dos partits grans. A més poder més responsabilitat. i nosaltres a exigir que expliquin al poble Català que dimoni volien quan van decidir donar suport als socialistes per tirar endavant l'estatut i marginar-nos a canvi a nosaltres.... Marginar-vos? CiU ha estat "marginada" de la Generalitat (que és el que us cou de debó), però no del procès d'el·laboració de l'Estatut. Tant a la ponència que l'està redactant com al Parlament que l'haurà d'aprovar, CiU hi és plenament representada. I això li dóna plena responsabilitat en el procès. 
Disculpa. CiU Esta representada pero s'enfronta a la versió unica del tripartit i per fer front a l'estatut que vol el PSOE estem sols.... fins i tot ERc dona suport a un estatut que esta dispopsat a aceptar el PP
Ara resultarà ke després de 22 anys al poder de CIU... D'encarxofar-se a la poltrona... De tenir la clau del Poder a Madrid, tant amb socialistes i PPeros, ara resultarà ke als de CIU els importa moltíssim l'estatut! Si en 22 anys no van fer res? kina cojuntura ha canviat al país els últims 2 anys? kina? si el PP ara està més fatxa ke mai! Faré servir una frase del vostre president perke trobo ke amb la seva actitud CIU insulta la intel·ligència dels catalans... PERÒ KI S'HAN CREGUT KE SOM NOSALTRES? 
Noi, potser inslultem la inteligencia ... de qui la te... si el PP es més fatxa que mai i acepta el model d'estatut del tripartit,. podries explicar-me que cony renegaveu durant els 22 anys??? per fer una merda d'estatut que agrada el PP varem haver d'aguantar els vostres brams???? es això el que dius. ??? No acpetarem una merda d'estatut perque, potser estarem a l'oposicio molts anys pero viurem a Catalunya tota la vida i a Catalunya no li podem donar una merda d'estatut. I tranqui que els d'equerra quan els sociates els fotin fora del govern ens donaran les gràcies....
Noi, potser inslultem la inteligencia ... de qui la te... si el PP es més fatxa que mai i acepta el model d'estatut del tripartit,. podries explicar-me que cony renegaveu durant els 22 anys??? Inteligència no sé, però memòria està clar que no en tens. El PP de Catalunya és "més fatxa que mai"? Quin disbarat! Tu no recordes un polític català anomenat Alejo (o Aleix quan convenia) Vidal-Quadras? Tu no recordes el que defensava i deia (i encara defensa i diu)? De debó ets capaç de dir una animalada com que el PP actual és "més fatxa" que aquell? El PP de Catalunya és el menys fatxa probablement de la seva història. Que no vol dir gran cosa, és cert, però que és el contrari del que tu dius. 
Noi , llegeix be, jo no he dit que el PP sigui més fatxa que mai... hi ha dit en Dr Birras... per cert a tu et dic el mateix....si el PP creu que l'estatut es bo,... es que no es bo per CAtalunya ( el mateix val pel finançament) 
Tu creus ke el finançament basc és bo pel país basc? Oi ke sí? doncs vés al país basc i troba algun polític del PP o PSE ke el vulgui canviar. Akest argument és massa simple per una Convergent ke uns post més amunt anava d'intel·ligent. 
Exacte. Segons  Ascension , tot el que el PP de Catalunya accepta és que és dolent per a Catalunya. Suposo que la mateixa regla s'aplicarà al PP d'Euskadi (també niu de perillosos separatistes) i per tant, el concert econòmic basc deu ser dolent per Euskadi. No,  Ascension ? 
No
Llavors perquè dius que la proposta del Govern és dolenta perquè el PP l'hi dóna suport (segons tu; en realitat nomès l'accepta com a base per a negociar-la a la baixa)? Si el PP dóna suport a la proposta del Govern, llavors aquesta és dolenta. Però si dóna suport al concert, aquest no és dolent? Em temo que pateixes una certa falta de lògica i coherència, no creus? 
Com a molt la mateixa que tu  Gabriel . com a molt la mateixa que tu. Si el PP ens dona suport a nosaltres .... som fatxes ells i nosaltres i us dona suport a vosaltres heu de mirar si us pot ser util, pero si no us el dona...torna a ser feixista per definc`´o... La questió agog es.... si el tripartit no proposa un concert economic...fa be o no??? i si el PP dona suport al triartit no et fa pensar que la proposta es prou espanyolera???????
Com a molt la mateixa que tu  Elisenda . com a molt la mateixa que tu. No pas. A veure, on em trobes a mi una falta de coherència? i el PP ens dona suport a nosaltres .... som fatxes ells i nosaltres Noooo. Que no ho captes, i prou que t'ho dic. Repeteixo: s'ha de jutjar la cosa, no qui la recolza. El PP va donar suport a CiU (i CiU al PP) per a seguir unes polítiques dolentes per a Catalunya. Aquí està el problema: en les polítiques que es varen seguir, que van ser bàsicament les del PP. Si CiU haguera pactat amb el PP un nou Estatut i un nou finançament millors que els que es tenien, hauria estat per a aplaudir-los a tots dos. Però no va anar així, oi? Més aviat va anar al contrari, van pactar un finançament com a molt mediocre (molt pitjor que aquesta proposta que tan poc t'agrada) i van pactar el no tocar l'Estatut. I això sí que són polítiques que es podrien anomanar, curt i malament, "fatxes". No estàs d'acord? i us dona suport a vosaltres heu de mirar si us pot ser util, Repeteixo: a quin "vosaltres" dóna suport el PP? Em temo que la teva empanada creix i creix... La questió agog es.... si el tripartit no proposa un concert economic...fa be o no??? Si el concert econòmic no es pot aconseguir, és clar que fa bé de no proposar-lo. Seria perdre el temps i l'oportunitat d'aconseguir millores reals. i si el PP dona suport al triartit no et fa pensar que la proposta es prou espanyolera? Un cop més, et dic que això ja ho he tractat en el tema que s'ha obert per a parlar d'això. Si t'interessa, allà hi és ben explicat. Però curt i ras, la resposta és: no. Per cert, veig que has admès la teva manca de coherència (la teva única defensa ha estat l'infantil: "i tu també"). És un primer pas: ara hauries de corregir-ho, no creus? 
Vaja, on diu que Deu t'ha tocat a tu amb el poder de la veritat per decidir si el que fem nosaltres son politiques bones per a Catalunya o no,. i les que fa el tripartit son bones o si .... sigues una mica mes modest i pensa que de la mateixa manera que tu creus que un dia de pluja es dolent ... per algu un dia de plua es bo....
Vaja, on diu que Deu t'ha tocat a tu amb el poder de la veritat per decidir si el que fem nosaltres son politiques bones per a Catalunya o no, Coi! Això ho dius tu, que estàs jutjant contínuament a tothom? Però et deixo que jutgis tu mateixa: els pactes de CiU amb el PP varen ser bons per a Catalunya? 
La millora del finançam,ent al 1996 si, la millora del finançamebnt al 2000 no el Traspas dels mossos d'esquadra de TYransit si, el trapas de copetencies dels ports no el Pla Hidroplogic no... LAregulacio de la Televisió Digital no... l Pacte PP PSOE per la retallada de l'estatut amb el permis d'ERc es bo??????? 
La millora del finançam,ent al 1996 si I la proposta actual et sembla dolenta? Caram, quins criteris més flexibles. la millora del finançamebnt al 2000 no el Traspas dels mossos d'esquadra de TYransit si, el trapas de copetencies dels ports no el Pla Hidroplogic no... LAregulacio de la Televisió Digital no... Ah... o sigui, que el que jo deia de que els pactes no van ser bons... és molt diferent de la teva opinió. Perquè tu els trobes de bons un dels finançaments (poc coherentment, si critiques l'actual proposat) i el traspàs de trànsit. La resta, malament. l Pacte PP PSOE per la retallada de l'estatut amb el permis d'ERc es bo??????? Tomasha! A veure, a quin saló del Majestic s'ha signat aquest pacte i qui d'ERC era allà per a "donar permís"?